Lav et referat af nedenstående tekst:

Tekst:
For folk, der ryster bare ved tanken om et dyp i det kolde Vesterhav, kan det virke tosset – men for de dedikerede vinterbadere er der få ting, der er bedre end en frisk tur i bølgen blå. Gruppen Søstjernerne i Blokhus trodser hver dag kulden og løber en tur i det tre grader varme Vesterhav. - Vi får et kick. Når vi kommer herned om morgenen, så er vi søvnige, og når vi går herfra, så griner vi, siger Inge Skjoldager fra Søstjernerne. Søndag var flokken af vinterbadere udvidet betydeligt – her var der inviteret til nytårsbad, og den invitation tog 200 friske vinterbadere imod. De var desuden blevet opfordret til at tage en sjov nytårshat på. Hvert år tropper der flere op på stranden end året før – og det overrasker arrangørerne. - Det er en enorm glæde at se, hvordan tilstrømningen til arrangementer som det her er øget voldsomt over de sidste fire-fem år, siger Karl Korfits fra Blokhus Nytårsbad, der er med til at arrangere det kolde gys. Blokhus Nytårsbad forventer, at succesen bliver gentaget igen næste år.

Referat:
Det forgangne år blev vasket af på Blokhus Strand.